text: [{"text_idx": "#000000", "text": "Rey\u00f0ar hjartaforma\u00f0ar sjokula\u0301taeskjur, angandi blo\u0301mur og marglitt kort teljast millum tey, i\u00f0 standa fremst a\u0301 handilshyllunum kring landi\u00f0 i\u0301 hesum d\u00f8gum. Ymiskt er, hvat fo\u0301lk halda um Valentinesdagin. Summi vilja vera vi\u00f0, at ta\u00f0 er ta\u00f0 reina oysl, og onnur meta hetta vera eitt gott h\u00f8vi at vi\u0301sa konu si\u0301ni, at hon er serst\u00f8k. Men hvar hevur Valentinesdagurin uppruna si\u0301n?"}, {"text_idx": "#000001", "text": "Ymiskt er, hv\u00f8nn fo\u0301lk halda Valentine vera, men hildi\u00f0 ver\u00f0ur, at hann livdi i\u0301 3. \u00f8ld e.Kr.. Talan er um ein mann, i\u00f0 \u00e6t Santa Valentine av Terni, f\u00f8ddur i\u0301 Italia a\u0301r 226 og tikin av d\u00f8gum tann 14. februar a\u0301r 269/70 i\u0301 Ro\u0301m."}, {"text_idx": "#000003", "text": "Ta\u0301 i\u00f0 lo\u0301gin var komin i\u0301 gildi, sto\u0301\u00f0 Valentine a\u0301 odda fyri at mo\u0301tm\u00e6la hesi skilaleysu lo\u0301g. Hann gj\u00f8rdi alt fyri at verja fr\u00e6lsi\u00f0 hja\u0301 hv\u00f8rjum einst\u00f8kum hermanni, og sto\u0301\u00f0 vi\u00f0 or\u00f0 si\u0301ni, at ein og hv\u00f8r skuldi hava m\u00f8guleikan at velja, um ein vildi tru\u0301lovast, giftast ella ikki. Santa Valentine helt a\u0301 at vi\u0301ga p\u00f8r i\u0301 kirkju si\u0301ni og vildi ikki at lurta eftir bo\u00f0unum hja\u0301 Claudiusi. At enda var Claudius so argur inn a\u0301 Valentine at hann gav bo\u00f0, um at drepa hann. Hann var tikin, buka\u00f0ur vi\u00f0 gassum vi\u00f0 naglum i\u0301 og at enda ha\u0301lsh\u00f8gdur. Valentine lei\u00f0 martyrdey\u00f0an fyri sannf\u00f8ring si\u0301na um, at ein og hv\u00f8r skuldi hava fyritreyturnar til saluna og fri\u00f0in, sum hju\u0301nabandi\u00f0 kann ru\u0301ma."}, {"text_idx": "#000004", "text": "S\u00f8gnin sigur, at ta\u0301 i\u00f0 Valentini sat i\u0301 fangahu\u0301si og bi\u0301\u00f0a\u00f0i eftir do\u0301mi si\u0301num, skriva\u00f0i hann eitt br\u00e6v til do\u0301ttir fangavaktarans, sum hann var komin at kenna i\u0301 fangahu\u0301sinum. Hann enda\u00f0i br\u00e6vi\u00f0 vi\u00f0 hesum or\u00f0unum: \u201cFra\u0301 ti\u0301num Valentine.\u201d"}, {"text_idx": "#000005", "text": "Eftir dey\u00f0a si\u0301n, fekk Valentine heiti\u00f0 \u201chalgimenni\u201d fyri dirvi\u00f0 at standa upp fyri hju\u0301nabandi\u00f0 og r\u00e6ttin hja\u0301 hermonnum til at tru\u0301lovast, giftast og at fa\u0301a egna familju. Og a\u0301r 496 gj\u00f8rdi Gelasius pa\u0301vi dey\u00f0adag Valentines heilagan. Men li\u0301ti\u00f0 vitsti Valentine, hv\u00f8rja alheimsa\u0301virkan bardagi hansara fyri hju\u0301nabandinum fo\u0301r at hava."}, {"text_idx": "#000006", "text": "Valentinesdagurin, sum vit kenna hann i\u0301 dag vi\u00f0 blo\u0301mum, kortum og sjokula\u0301tu er to\u0301 langt fra\u0301 ti\u0301, sum dagurin upprunaliga stavar fra\u0301. Ta\u00f0 er l\u00e6tt at fara til handils og keypa v\u00f8kru valentinespakkarnar og si\u0301\u00f0ani skriva eitt kort, i\u00f0 endar vi\u00f0 or\u00f0unum, \u201cTi\u0301n Valentine.\u201d Naka\u00f0 anna\u00f0 er at sita i\u0301 fangahu\u0301si og hava fingi\u00f0 dey\u00f0ado\u0301m fyri at berjast fyri hju\u0301nabandi\u00f0, og si\u0301\u00f0ani at skriva, \u201cTi\u0301n Valantine\u201d. Santa Valentine minnir okkum a\u0301, at mi\u00f0depilin i\u0301 k\u00e6rleikanum er kostna\u00f0armikil, uppoffrandi og gevandi \u2013 ja, sja\u0301lvt naka\u00f0, sum vit eru til rei\u00f0ar at lata li\u0301v fyri."}, {"text_idx": "#000007", "text": "C.S. Lewis seg\u00f0i: \u201cAt elska er at va\u0301ga. At elska kostar m\u00e6r naka\u00f0. Elska og hjarta mi\u0301tt fer sanniliga at kenna vo\u0301nbrot. Ja, ta\u00f0 ver\u00f0ur kanska ennta\u0301 sundurbroti\u00f0. Um eg vil vera vi\u0301sur i\u0301, at hjarta\u00f0 ikki skal s\u00e6rast, so skal eg halda ta\u00f0 fyri meg sja\u0301lvan. L\u00e6sa ta\u00f0 inni a\u0301 einum tryggum sta\u00f0, har eingin kann koma ti\u0301 n\u00e6r. Men a\u0301 hesum sta\u00f0, har alt tykist trygt, fer hjarta\u00f0 kortini at broytast. Ta\u00f0 ver\u00f0ur kanska ikki broti\u00f0, men at enda ver\u00f0ur ta\u00f0 o\u0301bro\u0301tiligt, o\u0301broytiligt og o\u0301atkomandi.\u201d"}, {"text_idx": "#000008", "text": "Hetta var ju\u0301st ta\u00f0, i\u00f0 Claudius ynskti, men eitt par, sum livir upp til ta\u00f0, sum Santa Valentine gj\u00f8rdi fer at kveikja og var\u00f0veita k\u00e6rleikan. Tey skilja, at ta\u00f0 er m\u00f8guligt at geva uttan at elska, men tey vita, at ein kann ikki elska uttan at geva. Ti\u0301 vilja tey elska. Tey vilja geva. Tey vilja luta. Tey vilja fyrigeva. Tey vilja fata. Tey vilja vera tolin. Tey vilja l\u00e6ra. Tey vilja seta seg inn i\u0301 umst\u00f8\u00f0urnar hja\u0301 hinum. Tey vilja vera k\u00e6rleikanum tru\u0301gv. Og tey vilja vera tru\u0301f\u00f8st til dey\u00f0an."}, {"text_idx": "#000009", "text": "Var Valentine spurdur um Valentinesdagin i\u0301 dag, hev\u00f0i hann o\u0301iva svara\u00f0: Sannur k\u00e6rleiki er at ma\u00f0urin kemur ni\u00f0ur av h\u00f8ga hesti si\u0301num, vi\u0301sir ey\u00f0my\u0301kni og boyggir seg ni\u00f0ur at elska og \u00e6ra konu si\u0301na \u2013 og vera tilrei\u00f0ar at lata li\u0301v fyri, at k\u00e6rleikin skal vera fri\u0301ur/fr\u00e6lsur at mo\u0301ttaka og geva."}, {"text_idx": "#000010", "text": "Og hv\u00f8r veit, um hann ikki hev\u00f0i fingi\u00f0 s\u00e6r eina sjokula\u0301tu i\u0301 munnin, hev\u00f0i lukta\u00f0 go\u0301\u00f0a angan av ro\u0301sunum og kv\u00f8tt okkum vi\u00f0 eini heilsu, i\u00f0 var undirrita\u00f0: \u201cTi\u0301n Valentine!\u201d?"}]